“พรานเปรมชัย” โล่ง! รอดคุกชั่วคราว หลังศาลให้ประกันตัว ชี้ไร้พฤติการณ์หลบหนี
“พรานเปรมชัย” โล่ง! รอดคุกชั่วคราว หลังศาลให้ประกันตัว ชี้ไร้พฤติการณ์หลบหนี
19 มี.ค. 2562

จากกรณีเมื่อช่วงเช้าที่ผ่านมา ศาลจังหวัดทองผาภูมิ พิพากษาจำคุกนายเปรมชัย กรรณสูต ประธานบริหาร บริษัท อิตาเลียนไทย ดีเวล๊อปเมนท์ จำกัด (มหาชน) หรือ ITD เป็นเวลา 16 เดือน โดยไม่รอลงอาญาปรับ 2 ล้านบาท ในคดีอาญาหมายเลขดำที่ 219/2561 คดีล่าเสือดำเขตรักษาพันธุ์สัตว์ป่าทุ่งใหญ่นเรศวรฝั่งตะวันตก
ตามการรายงานข่าวก่อนหน้านี้ : ด่วน! ศาลพิพากษาคดี “เสือดำ” สั่งจำคุก “เปรมชัย” 16 เดือนไม่รอลงอาญา 
ล่าสุด ผู้พิพากษาหัวหน้าจังหวัดทองผาภูมิ พิจารณาคำร้องประกอบพฤติการณ์แล้วเห็นว่า ระหว่างการพิจารณาคดีจำเลยไม่มีพฤติการณ์หลบหนี จึงอนุญาตให้ประกันจำเลยที่ 1, 2 คนละ 400,000 บาท และจำเลยที่ 4 จำนวน 500,000 บาท พร้อมกำหนดเงื่อนไขห้ามออกนอกประเทศเว้นแต่จะได้รับอนุญาตจากศาล